AKKC videreudvikler i bæredygtighedens tegn og indgår ny sponsoraftale.

Når publikum engang får lov til igen at komme til kongresser eller kulturbegivenheder i Aalborg Kongres og Kulturcenter, så får træder man samtidig ind i et bæredygtighedssamarbejde. For på gulvet i nederste etage af centret er der kommet ny gulvbelægning på; nemlig tæppefliser hvis bagside er lavet af genbrugte plastikflasker og tæppegarnet af brugte fiskenet. - Specielt når vi inviterer gæster fra hele verden til den store internationale fiskerimesse DanFish International, bliver det en væsentlig historie at fortælle de mange fagfolk, når Europas største fiskerimesse løber at stablen i oktober, fortæller Nicolaj Holm, der er direktør i Aalborg Kongres og Kulturcenter. Samtidig er det en markering af, at Ege Carpets og Aalborg Kongres og Kultur Center har indgået en aftale om et hovedsponsorat. Begge virksomheder er brands, som både i Danmark og internationalt er kendt for deres fokuserede og årelange arbejde for at gøre virksomhederne og deres produkter bæredygtige og tilmeld at blive internationalt certificerede for arbejdet. - Jeg betragter AKKC som branchens fyrtårn inden for bæredygtighed og et samlingspunkt for landsdelen, så jeg er stolt over at Ege Carpets er valgt til dette partnerskab, siger Svend Aage Færch Nielsen., CCO fra Ege Carpets. Med det nye hovedsponsorat forpligter de to parter, som befinder sig dels i designverdenen og dels i oplevelsesverdenen at bruge hinanden i forhold til deres store organisatoriske erfaringer, vidensindsamling 
og -deling samt sparring.